ตอนนี้ตั้งครรภ์4เดือนกว่าๆเมื่อวานมีอาการปัสสาวะบ่อยออกมาทีละนิดจนตอนนี้ก็ยังเป็นอยู่ค่ะทำยังไงให้หายได้บ้างคะ
สวัสดีค่ะ อาการปัสสาวะบ่อย เป็นอาการปกติที่สามารถพบได้ในหญิงตั้งครรภ์ อย่างไรก็ตาม หากปัสสาวะบ่อยเกินไป เช่น ทุก 1 ชั่วโมง หรือมีอาการอื่นๆ ร่วม เช่น ปัสสาวะแสบขัด เจ็บขณะปัสสาวะ ปวดท้องน้อย ปัสสาวะขุ่น ปัสสาวะมีเลือดปน แสดงว่าเกิดการติดเชื้อทางเดินปัสสาวะขึ้น ซึ่งเป็นโรคที่มักพบได้ในหญิงตั้งครรภ์ในเบื้องต้นควรดื่มน้ำเปล่ามากๆ ไม่กลั้นปัสสาวะ และห้ามดื่ม ชา กาแฟ และแอลกอฮอล์ (ซึ่งหญิงตั้งครรภ์ก็ไม่ควรดื่มอยู่แล้ว) งดการมีเพศสัมพันธ์ไปก่อน หากอาการยังไม่ดีขึ้น ควรไปพบแพทย์เพื่อตรวจค่ะ แพทย์อาจทำการปัสสาวะรวมถึงตรวจเลือด หากเกิดจากการติดเชื้อแบคทีเรีย ก็จะจ่ายยาปฏิชีวนะที่เหมาะสมให้ค่ะ